ช่วงโควิดแบบนี้หลายๆคนกลายเป็นแดนเซอร์
แต่รู้ไหมคะว่าในอดีต
เคยมีโรคระบาดที่ทำให้คน
แดนซ์ไม่หยุดค่ะ
สวัสดีค่ะ วิวจากแชนเนล Point of View ค่ะ
เชื่อว่าช่วง COVID-19 แบบนี้นะคะ
นอกจากวิถีชีวิตต่างๆของเราจะเปลี่ยนไป
จะต้องใส่หน้ากาก
จะต้องมี Social Distance อะไรต่างๆแล้วเนี่ย
หลายๆคนยังค้นพบสิ่งนึงเพิ่มเติมค่ะ
นั่นก็คือ
ค้นพบความเป็นแดนเซอร์ในตัวเองนะคะ
คือเอาจริงๆตอนนี้ทุกวันไถผ่าน Facebook
ไถผ่าน Twitter เนี่ย
เพื่อนๆของวิวหลายๆคน
กลายเป็นแดนเซอร์กันไปหมดแล้วค่ะ
เชื่อว่าหลายๆคนที่ดูอยู่ตอนนี้
ก็น่าจะกลายเป็นแดนเซอร์ไปด้วยนะคะ
อยู่ดีๆก็ออกมาอัดคลิปวิดีโอตัวเองเต้นต่างๆมากมาย
แต่รู้กันไหมคะว่าในอดีตเนี่ย
เคยมีบันทึกทางประวัติศาสตร์ค่ะ
เล่าถึงเหตุการณ์นึงที่
แปลกมากๆเลยนะ เป็นเหตุการณ์ที่
เกิดโรคระบาดโรคนึงขึ้นนะคะ
และผลของโรคนี้ก็คือการที่
ชาวเมืองออกมาแดนซ์กันไม่หยุดค่ะ
เรียกได้ว่าแดนซ์กันจนตายคาฟลอร์เลยทีเดียวนะคะทุกคน
หลายๆคนอาจจะคิดว่าไม่จริงนะคะ
ไม่ต้องห่วงค่ะ
วันนี้วิวหาข้อมูลมาเล่าให้ทุกคนฟังเรียบร้อยแล้วนะคะ
สำหรับตอนนี้พร้อมจะไปฟังเรื่องราวที่ทั้ง
สนุกแล้วก็ได้สาระกันรึยังคะ
ถ้าพร้อมกันแล้วก็ไปฟังกันเลยค่ะ
ก่อนที่จะเล่าเนี่ยนะคะ
ขอออกตัวก่อนค่ะว่าเรื่องที่วิวจะนำมาเล่าเนี่ย
วิวไม่ได้มั่วขึ้นมานะคะทุกคน
มันเป็นบันทึกเหตุการณ์จริงๆทางประวัติศาสตร์นะ
ดังนั้นถ้าสมมติว่าใครอยากไปหาอ่านเพิ่มเติมอะไรต่างๆ
วิวลงอ้างอิงไว้ให้ด้านล่างแล้วค่ะ
สามารถไปดูได้นะ
อะ เรามาเข้าเรื่องของเราดีกว่าค่ะ
ต้องบอกว่าโรคที่ทำให้คนแดนซ์ไม่หยุดเนี่ย
เป็นเหตุการณ์นึงทางประวัติศาสตร์นะคะที่เกิดขึ้นจริง
หลายๆคนเขาจะเรียกเหตุการณ์นี้ว่า
Dancing Plague ค่ะ
ก็คือ Plague นี่คือโรคระบาดใช่ไหมคะ
Dancing ก็คือการเต้น
ก็คือโรคระบาดที่ทำให้คนเต้นไม่หยุดค่ะ
ซึ่งเหตุการณ์ครั้งสำคัญที่สุดเนี่ยนะคะเกิดขึ้น
เมื่อปีค.ศ. 1518 ค่ะ ที่ฝรั่งเศสนะคะ
หรือว่าในสมัยนั้นเนี่ยก็
ยังนับเป็นจักรวรรดิโรมันอันศักดิ์สิทธิ์อยู่นะ
เพราะว่าเป็นช่วงต้นๆของสมัย Renaissance
ปลายๆยุคกลางค่ะ
ซึ่งเหตุการณ์ในตอนนั้นเนี่ยก็คือ
การที่ชาวเมืองหลายต่อหลายคนเนี่ยนะคะ
ออกมาแดนซ์กันตามท้องถนนค่ะ
เรียกได้ว่าเต้นกันจนตายคาฟลอร์เลยค่ะ
หลายๆคนก็หัวใจวาย heart attack บ้าง
บางคนก็ stroke นะคะ เส้นเลือดในสมองแตกก็มี
หรือว่าบางคนก็อ่อนเพลียจนตายไปเลยทีเดียวค่ะ
เรียกได้ว่าหลายๆคนฟังตอนแรกอาจจะรู้สึกว่า
เอ๊ย Dancing Plague ทุกคนก็แค่ออกมาแดนซ์ด้วยกัน
น่าจะสนุกๆ
จริงๆแล้วเหตุการณ์นี้ไม่ได้สนุกเลยนะคะ
แล้วก็ทำให้คนตายไปค่อนข้างมากพอสมควรเลยทีเดียวค่ะ
ซึ่งถามว่าเหตุการณ์นี้เริ่มต้นขึ้นได้ยังไงนะคะ
ต้องบอกว่ามันเริ่มขึ้นในวันนึง
ในเดือนกรกฎาคม ปีค.ศ. 1518 นี่ล่ะค่ะ
มีผู้หญิงคนนึงนะคะชื่อว่า
Frau Troffea ค่ะ
Frau นี่เหมือนกับคำว่านางอะนะ
นาง Troffea ว่าอย่างนั้นเถอะ
ผู้หญิงคนนี้ค่ะอยู่ดีๆก็เดินออกมาจากบ้านนะคะ
เดินลงไปบนถนนค่ะ แล้วก็เริ่มค่อยๆแดนซ์นะคะ
เรียกได้ว่าค่อยๆขยับตัวไปมา
บิดองบิดเอว หมุนตัวนู่นนี่นั่น
เรียกได้ว่าอยู่ดีๆก็ออกสเต็ปมาซะอย่างนั้นน่ะค่ะ
แบบทั้งๆที่ไม่มีเพลงไม่มีอะไรเลยนะคะ
แล้วเจ๊แกก็ไปแดนซ์อยู่กลางถนนเรื่อยๆนะคะ
แดนซ์ แดนซ์ แดนซ์ แดนซ์อยู่ในความเงียบค่ะ
ซึ่งไม่มีเพลงไม่มีอะไรทั้งสิ้น
แต่ก็ยังแดนซ์ต่อไปนะคะ
เรียกได้ว่าแดนซ์จนตัวเองเนี่ยเหนื่อย
พอเหนื่อยก็คือ
เป็นลมล้มพับลงไป
โอ๊ะ หมดแรง
แต่พอมีแรงเมื่อไหร่ เจ๊แกก็ลุกขึ้นมา
แล้วก็แดนซ์ต่อไปค่ะ
ซึ่งถามว่าเจ๊แกแดนซ์อยู่นานแค่ไหนนะคะ
ต้องบอกว่าเจ๊แกแดนซ์อยู่นานถึงประมาณ
1 สัปดาห์เลยทีเดียวค่ะ
และแน่นอนนะคะ เหล่าชาวเมืองเนี่ยก็ไม่ได้ปล่อย
ให้เจ๊แกแดนซ์อยู่คนเดียวค่ะ
หลังจากที่เจ๊แกเนี่ยเริ่มแดนซ์คนแรกนะคะ
ผ่านไปไม่นานค่ะ ก็มีคนอีกประมาณ 3 คนเนี่ย
ออกมาแดนซ์เป็นเพื่อนนะคะ
ทุกคนก็มาเต้นร่วมกัน ตอนนี้มี 4 คนแล้วใช่ไหม
หลังจากนั้นนะคะ พอมีคน 4 คนเต้นแล้วเนี่ย
เวลาก็ค่อยๆผ่านไปค่ะ
จนกระทั่งครบ 1 อาทิตย์นะคะ
เหล่าชาวเมืองเนี่ยก็พากัน
ค่อยๆทยอยออกมา ทยอยออกมา
แดนซ์กันแบบนี้กลางถนนนะคะ
จนกระทั่งมีคนประมาณ 30 คนเต้นอยู่กลางถนนค่ะ
เรียกได้ว่าก็เต้นกันอย่างนี้
เต้น เป็นลม เต้น เป็นลม
ฟื้นขึ้นมาเต้นต่อ เต้นต่อ อ้าว เป็นลม
เสร็จก็ลงไปนอน ลงไปนอนเสร็จก็ขึ้นมาเต้นต่อนะคะ
ถามว่าเกิดเหตุการณ์นี้แล้ว
ผู้ปกครองเมืองจะต้องรู้สึกยังไง
ผู้ปกครองเมืองนะคะก็รู้สึกว่า
เฮ้ย เรื่องนี้มันไม่ปกติละ
จะห้ามจะอะไรก็ไม่หยุดกันซักที
เอ๊ะ แล้วก็ไม่มีสาเหตุอะไร
เพราะว่าดูแล้วเขาก็ไม่ได้ enjoy กับการเต้นขนาดนั้น
เพราะว่าเต้นแล้วเป็นลม เต้นแล้วเป็นอะไรนะคะ
ดังนั้นค่ะผู้ปกครองก็พยายามหาวิธีแก้นะคะ
แน่นอนว่าด้วยเทคโนโลยีทางการแพทย์สมัยนั้นน่ะ
มันยังไม่ได้ก้าวหน้าอะไรมาก
หมอสมัยนั้นนะคะก็พยายามจะ
วินิจฉัยโรคไปตามความรู้ของตัวเองต่างๆนานานะ
ซึ่งก็ไม่ได้มีความรู้ขนาดนั้น
ก็เดาไปเรื่อยค่ะ
เอาง่ายๆ จำตอนที่วิวเล่าเรื่อง Black Death ได้ไหม
ว่าหมอเดาว่าอะไรแบบ
อากาศไม่ดีจะต้องเอาตัวไปแช่ในน้ำส้มสายชูอะไรอย่างนี้
คือมันก็มีความมั่วระดับนึงอยู่แล้ว นึกออกป้ะ
ดังนั้นนะคะ หมอในยุคนั้นค่ะเขาเดาว่า
โอ๊ย เหตุการณ์นี้นะมันจะต้องเกิดจาก
สาเหตุว่าเลือดมันจะต้องร้อนแน่ๆ
ไม่ได้หมายถึงเลือดร้อนแบบจะไปต่อยชาวบ้านนะ
แต่หมายถึงว่าแบบความร้อนในเลือด
มันจะต้องมากเกินไปอะไรอย่างนี้
ทำให้จะต้องมีการขับความร้อนออก
ผ่านการเต้น
อะ นี่คือสิ่งที่หมอวินิจฉัย
ดังนั้นเมื่อเลือดร้อน
จะต้องเต้นเพื่อเอาความร้อนออก
วิธีแก้ไขก็คือ
หนามยอกเอาหนามบ่งค่ะ
อะ อยากเต้นใช่ไหม เต้นไปให้พอ
เรียกได้ว่าให้เต้นให้แรงที่สุด
เลือดมันจะได้หายร้อนเร็วๆนะคะ
ดังนั้นสภาเมืองค่ะก็บอกว่า
โอเค อยากให้ชาวเมืองเต้นใช่ไหม
สภาเมืองจัดให้ค่ะ
สภาเมืองก็เลยเปิด Guildhall นะคะ
หมายถึงแบบเปิดศาลาว่าการเมืองประมาณนั้นน่ะ
แล้วก็เอาเวทีมาตั้ง ไปจ้างวงดนตรีมานะคะบอกว่า
อะ พวกเธอแดนซ์เงียบๆมา 1 อาทิตย์แล้วนะ
ฉันทนไม่ได้ละ
อะ เอาวงดนตรีไป มิวสิกมา
น่ะ เพลงค่อยแดนซ์ขึ้นหน่อยนะคะ
เมื่อกี้มันดูเงียบไป ดูไม่แดนซ์เลยใช่ไหม
ตอนนี้มีอะไรแล้ว มีเวที มีวงดนตรีเล่นเพลงแล้วใช่ไหม
สภาเมืองยังคิดไม่จบค่ะ
สภาเมืองก็ยังเป็นห่วงชาวเมืองอีกนะคะประมาณว่า
เฮ้ย หลายๆคนมันออกมาเต้นน่ะ ท่ามันไม่ได้เรื่องเลย
มันคิดท่าเองไม่ได้
เหมือนใน Tiktok อะ
ดูบางคนดิ คิดท่าเองไม่ได้เรื่อง
มันจะต้องไปเต้นตาม template มีคนเต้นนำ เต้นตาม
อ้า อย่างนี้ท่ามันจะได้สวย
เหมือนที่แบบเต้นๆกันใช่ไหม
ดังนั้นค่ะสภาเมืองก็บอก
โอเค งั้นเอาอย่างนี้ จ้างแดนเซอร์
ไป นักเต้นมืออาชีพ โคโยต้งโคโยตี้มาให้พร้อม
อะโกก้ง อะโกโก้ เอามาเรียงกันให้หมด
เรียงกันให้เต็มเวที
บิ๊วมันเข้าไป
เพลงก็เปิด แดนเซอร์ก็เต้นนำ
คนก็เต้มตามนะคะ
เรียกได้ว่าเหมือนปิดเมืองเหมือนจัดปาร์ตี้สงกรานต์อะ
แต่ไม่ได้จัดวันเดียวหรือ 3 วัน
จัดกันยาวๆไปเลยจนกว่าทุกคนจะหยุดเต้นนะคะ
ซึ่งถามว่าเหตุการณ์นี้ทำให้เกิดอะไรขึ้น
ตอนแรกเต้นเงียบๆก็จะแย่แล้ว
นี่มีเพลงมีอะไรมาดึ๊งดึ่งดึ๊งดึ่งอะไรกันอีกเต็มไปหมดนะคะ
ดังนั้นคนทั้งเมืองก็ออกมาแดนซ์กันแบบ
แดนซ์กระจุยกระจายค่ะ
หลังจากนั้นนะคะ ไม่นานเลยค่ะ
ชัดเลยว่าหมอวินิจฉัยผิด เพราะว่า
เหล่าคนที่แค่เต้นแล้วเป็นลม เต้นแล้วเป็นลมเนี่ยนะคะ
ก็เริ่มออกอาการค่ะ
บางคนก็แบบเต้นๆๆ โอ๊ะ หัวใจวาย
แล้วก็ลงไปตายนะคะ
หรือบางคนก็แบบโอ๊ะ
เส้นเลือดในสมองแตก ตายดีกว่า
บางคนก็แบบอ่อนเพลียแล้วก็
ล้มลงไปนะคะ
เรียกได้ว่าเต้นแล้วก็ร่วงกันไป
เต้นร่วง เต้นร่วงค่ะ แต่ถามว่า
การเต้นเหล่านี้ยังหยุดไหม
ต้องบอกว่าสิ่งนี้ทำอะไรชาวเมืองไม่ได้นะคะ
พวกชาวเมืองนี่ฟลอร์กระจุยกันจริงๆ
เพราะว่าใครตายก็ตายไปค่ะ
ส่วนคนที่เต้นก็เต้นต่อนะคะ เรียกได้ว่า
เต้นกันต่อไปเรื่อยๆค่ะ
ซึ่งเขาบอกว่าเหตุการณ์ตอนที่ผู้หญิงคนแรกออกมาเต้นเนี่ย
มันเริ่มต้นเมื่อตอนเดือนกรกฎาคมใช่ไหม
พอถึงเดือนสิงหาคมค่ะ หนึ่งเดือนผ่านไปเนี่ย
ตอนนี้มีคนออกมาเต้นร่วมกันนะคะประมาณ
400 คนเลยทีเดียว
เรียกได้ว่าเหมือนแบบปาร์ตี้ขนาดใหญ่เลยนะคะ
ใหญ่กว่านี้ก็คือจัดคอนเสิร์ต
อิมแพคอารีน่าอะไรอย่างนี้แล้วนะ
คนก็แดนซ์กันไปค่ะ
ก็แดนซ์ตาย แดนซ์ตาย อย่างนี้กันไปเรื่อยๆนะคะ
จนกระทั่งเวลาผ่านไปทั้งหมด 2 เดือนนะคะ
ถึงเดือนกันยายนเนี่ย
อยู่ดีๆเหตุการณ์การเต้นมันก็หยุดลงซะอย่างนั้นเลย
ซึ่งตามตำนานเนี่ย เขาก็เล่าลือกันต่อมานะคะ
ว่าสาเหตุที่การเต้นหยุดลงเนี่ย เพราะว่าสภาเมืองตัดสินใจ
กลับค่ะ กลับตัวนะคะ ประมาณว่า
เฮ้ย ฉันไปบิ๊วมันไม่ได้ละ
ถ้าฉันไปบิ๊วมันเนี่ย มันจะเต้นต่อไปเรื่อยๆ
ดังนั้นต้องเบรก
ตอนนี้จิตใจร้อนรุ่ม
ต้องทำให้อารมณ์เย็นลง
ด้วยการไล่มันขึ้นเขาไปให้หมด
อะ ทุกคนขึ้นไปยอดเขา
บนเขามีวัดนะ มีโบสถ์อะไรต่างๆ
ไป ไปสารภาพบ่ง สารภาพบาป
นั่งสมาธิ สวดมนต์อ้อนวอนพระเจ้า
เอาให้พอ เอาให้จิตใจสงบ
ก็ไม่รู้ว่าบังเอิญสิ่งนี้ไป trigger ชาวเมืองรึเปล่านะคะ
ทำให้ชาวเมืองค่อยๆหยุดเต้นกันไปทีละคนสองคนสามคน
หรือว่าบังเอิญ Dancing Plague เนี่ยมันจบลงพอดีนะคะ
ทำให้ชาวเมืองเนี่ยหยุดเต้นกันค่ะ
ดังนั้นเหตุการณ์ Dancing Plague ในครั้งนั้นนะคะ
ก็เลยจบลงแบบงงๆ
เหมือนกับตอนที่มันเริ่มแบบงงๆ คือไม่มีใครรู้ว่า
เกิดขึ้นยังไงแล้วก็จบลงยังไงนะคะ
เป็นเหตุการณ์แปลกๆที่เกิดขึ้นมา
แล้วก็จบลงภายใน 2 เดือน
ซะอย่างนั้นเลย
แต่หลายคนนะคะฟังแบบนี้ก็อาจจะรู้สึกว่า
เฮ้ย มันไม่เกิดขึ้นจริงรึเปล่า
มันมั่วรึเปล่า อะไรยังไงนะคะ
ต้องบอกว่ามันมีเอกสารทางประวัติศาสตร์นะคะ
ในศตวรรษที่ 16 เนี่ยที่
บันทึกเรื่องราวนี้ไว้อย่างค่อนข้างละเอียดเลยทีเดียวค่ะ
ดังนั้นนี่เป็นเหตุการณ์ที่เกิดขึ้นจริงในประวัติศาสตร์นะคะและ
ไม่ได้เกิดขึ้นแค่ครั้งเดียวค่ะ
แต่ว่าตลอดตั้งแต่ศตวรรษที่ 10 ถึงศตวรรษที่ 16 เนี่ย
เกิดเหตุการณ์นี้หลายต่อหลายครั้งมากๆในยุโรปค่ะ
ไม่ว่าจะเป็นที่สวิตเซอร์แลนด์
ที่ฮอลแลนด์
หรือว่าที่เยอรมนีเองก็ตามนะคะ
ก็ล้วนแต่เคยเกิดเหตุการณ์นี้ขึ้นมาเช่นเดียวกันค่ะ
ทีนี้นักประวัติศาสตร์ในสมัยปัจจุบันก็พยายาม
จะสันนิษฐานกันนะคะว่า
เอ๊ะ เหตุการณ์นี้มันเกิดขึ้นมาได้ยังไงอะไรต่างๆ
มันเป็นที่อาการทางร่างกาย
หรืออาการทางสมอง หรือมันเป็นอะไรนะคะ
ซึ่งเขาก็สันนิษฐานออกมาได้ทั้งหมด 4 ข้อด้วยกันค่ะ
เดี๋ยวเรามาฟังกันไปทีละข้อเลยเนอะ
ข้อแรกค่ะ เขาบอกว่า
มันมีนักบุญอยู่คนนึงนะคะในศาสนาคริสต์
ที่ชาวบ้านในสมัยนั้นน่ะ
ค่อนข้างจะเชื่อกันว่าสามารถสาปคนได้ค่ะและ
เขาไม่ได้สาปธรรมดา เขาจะสาปแบบปิ้ว
ขอให้แกจงเต้นไม่หยุด
ประมาณนี้ ก็เป็นคำสาปที่แปลกดี
เหมือนกับเป็นเทพเจ้าเท้าไฟอะไรอย่างนี้รึเปล่า
อะ ไม่เกี่ยวนะคะ กลับมา
ทีนี้พอมันมีความเชื่อเรื่องนักบุญคนนี้นะคะ
ที่สามารถสาปคนได้เนี่ย
บังเอิญว่าช่วงในปีค.ศ. 1518 เนี่ยนะคะ
เกิดเหตุการณ์สำคัญขึ้น
ในฝรั่งเศสค่ะ
ก็คือตอนนั้นเนี่ยเป็นตอนที่ฝรั่งเศสแห้งแล้งมากๆ
โดยเฉพาะในหมู่บ้านที่เกิดเหตุการณ์นี้ขึ้นนะคะ
แล้วก็มีความอดอยาก มีอะไรต่างๆ
ประชาชนเครียดค่ะ
เรียกได้ว่าเครียดแบบเครียดมากๆ สติจะแตกอยู่แล้วนะ
พร้อมสติแตกทุกเมื่อ
เมื่อมันมีความเชื่อเรื่องแบบนักบุญที่สามารถ
สาปให้คนเต้นได้เนี่ยขึ้นมา
มันก็เลยทำให้คนแรกเนี่ยเหมือนกับว่า
สติหลุดอะ แล้วเข้าใจไปเองว่าตัวเองโดนนักบุญสาป
ก็เลยออกมาแดนซ์กลางถนนซะอย่างนั้นเลยนะคะ
ส่วนหลังจากนั้นเนี่ย ชาวบ้านคนอื่นๆ
พอเห็นผู้หญิงคนนี้แดนซ์ไม่หยุด
ก็เลยไปได้คอนเซ็ปต์มาว่า
เฮ้ย มันจะต้องมีนักบุญมาสาปให้แดนซ์ไม่หยุดแน่ๆเลย
ฉันโดนรึเปล่า ฉันโดนรึเปล่า
ฉันก็สติจะหลุดแล้วเหมือนกัน
ฉันก็เลยออกมาเต้นด้วยซะอย่างนั้น
ทำให้ทั้งเมืองเนี่ยออกมาเต้นกันไปหมด
ด้วยความเครียด ความแพนิก แล้วก็
ความเหมือนแบบหลอนไปเองว่าฉันโดนสาป
ประมาณนั้นค่ะ ถือว่าเป็นอาการทางจิตอย่างนึงนะ
ส่วนอย่างที่สองเนี่ยนะคะ เขาเชื่อกันว่า
อาจจะเกิดจากความเชื่ออะไรบางอย่างในช่วงนั้นค่ะ
อารมณ์เหมือนกับคล้ายๆประเทศไทยอะ
ที่อยู่ดีๆก็มีน้ำผุดขึ้นมากลางหมู่บ้านแล้วก็มีคนบอกว่า
น้ำนี่เป็นน้ำวิเศษ ใครกินแล้วจะหายจากโรคทุกอย่าง
อารมณ์นั้นเลย
มันก็เป็นอุปทานหมู่ต่อไปเรื่อยๆ
คนแรกมากินแล้วก็บอกว่าอุ๊ย หายทุกอย่างเลย
คนที่สองก็เลยมากินตาม
แล้วทั้งหมู่บ้านก็เลยไปรุมกินกัน
ทั้งๆที่นั่นคือน้ำส้วมแตกอะไรอย่างนี้นะคะ
เช่นเดียวกันนะคะ เป็นไปได้ว่าในฝรั่งเศสตอนนั้นเนี่ย
อาจจะเกิดความเชื่อลัทธิอะไรใหม่ๆขึ้นมา
มีใครมาบอกว่า
การออกมาแดนซ์เนี่ยจะทำให้พระเจ้าโปรดหรือว่าอะไรต่างๆ
ทำให้ความอดอยากทำให้อะไรหายไป
ทำให้ชาวเมืองเนี่ยอุปทานหมู่นะคะ
แล้วก็พากันออกมาแดนซ์
เพื่อบูชาพระเจ้า บูชาเทพเจ้าต่างๆ
แล้วก็เลยเป็นสาเหตุที่แบบ
ต่อให้ล้มลงไปก็จะต้องฮึดขึ้นมา
เพื่อบูชาเทพเจ้าต่อแล้วก็แดนซ์ต่อค่ะ
ส่วนสาเหตุที่สามนะคะเขาเชื่อว่า
อาจจะเกิดจากการกินอาหารค่ะ ประมาณว่า
อาจจะไปกินโดนเห็ดพิษหรืออะไรต่างๆ
ที่เป็นเห็ดเมาหรือว่ายาเสพติดโดยที่ไม่รู้ตัว
เหมือนกับว่าไปเก็บพืชผักธัญญาหารอะไรมากิน
แล้วแบบไม่รู้อะ
พอกินเข้าไปมันก็เลยหลอนนะคะ
แล้วก็เลยออกมาเต้นกัน
เหมือนแบบเมาเห็ดเมาว่าอย่างนั้นเถอะ
ส่วนเหตุการณ์ที่สี่เนี่ย
ก็ค่อนข้างจะ make sense มากนิดนึง
คือเขาบอกว่าชาวฝรั่งเศสช่วงนั้นน่ะ กินขนมปังใช่ไหม
แล้วมันก็จะมีขนมปังจากแป้งหลายชนิด
ชาวเมืองเนี่ยอาจจะไปกินโดนขนมปังจากแป้ง Rye
ซึ่งมันมักจะมีเชื้อราค่ะ
และเชื้อราที่อยู่ในแป้ง Rye เนี่ย
เป็นเชื้อราที่ส่งผลต่อสมองนะคะ
คือถ้ากินเข้าไปแล้วสมองจะมีปัญหาอะไรต่างๆ
ทำให้เกิดภาพหลอนแล้วก็เลยทำให้
ชาวเมืองเนี่ยหลอนแล้วก็ออกมาเต้นกันนะคะ
ซึ่งเชื้อราในแป้ง Rye เนี่ย
ต้องบอกว่าส่งผลต่อสมองจริงๆนะ
เพราะว่าปัจจุบันเราก็เอาเชื้อราตัวนี้
มาทำเป็นยาไมเกรนนั่นเอง
ดังนั้นชัดเจนมากว่ามันส่งผลต่อสมองนะคะ
ก็เอาจริงๆแล้วเนี่ย
สมัยปัจจุบันเราก็ไม่รู้หรอกค่ะว่า
สาเหตุไหนคือสาเหตุจริงๆกันแน่ เพราะว่า
หมอปัจจุบันก็ไม่สามารถ
ไปตรวจสอบเหตุการณ์ในอดีตได้
คือเราก็ไม่ได้มีซากศพใครที่แบบติดโรคนี้หรืออะไร
ที่จะสามารถมาผ่าพิสูจน์อะไรต่างๆได้
ก็คงต้องปล่อยให้มันเป็นปริศนาต่อไปเรื่อยๆนะคะ
แต่อย่างไรก็ดีค่ะ ต้องบอกว่าเรื่องนี้
มันก็มีคนเอามาบันทึกไว้ในรูปแบบต่างๆมากมาย
อย่างที่วิวบอกเนี่ยมันก็มีบันทึก
อยู่ในประวัติศาสตร์แล้วใช่ไหม
เท่านั้นยังไม่พอ
มันยังเป็นแรงบันดาลใจของวรรณกรรม
อะไรหลายๆเรื่องด้วยนะคะ
ยกตัวอย่างเช่นเรื่องนึงเนี่ย
ที่ส่วนตัววิวอ่านมาแล้วก็เจอ
แล้วคิดว่าเกี่ยวกับเหตุการณ์นี้แน่ๆ
ขอย้ำอีกรอบว่าเป็นการคิดเอง
แต่คิดว่าเกี่ยวแน่ๆเพราะมันชัดมาก
ก็คือเรื่องแมรี่ ป๊อปปินส์นั่นเองนะคะ
ถ้าใครเคยอ่านแมรี่ ป๊อปปินส์เล่มเต็มเนี่ยจะเห็นว่า
มันมีเรื่องราวที่เกี่ยวกับ
แม่วัวที่แดนซ์ไม่หยุดนะคะใน
บทที่เจนหรือว่าเด็กผู้หญิงตัวเอกของเรื่องเนี่ยนะ
ป่วยนอนอยู่บนเตียงค่ะ
แล้วก็ไมเคิลซึ่งเป็นน้องของเจนเนี่ย
ก็เล่าให้เจนฟังว่านอกหน้าต่างมีวัวตัวนึง
มาเดิน นี่มาเดินทำอะไรอยู่ที่
ถนนหน้าบ้านเรานะ
ทำให้แมรี่ ป๊อปปินส์เนี่ย
เล่าเรื่องราวของวัวตัวนี้ให้ฟังค่ะ
ก็เป็นแม่วัวที่
บังเอิญอยู่ในทุ่งแดนดิไลออนของตัวเอง
แล้วอยู่ดีๆวันนึงเนี่ย ก็มีดวงดาว
หล่นลงมาปักอยู่ที่เขา
ทำให้แม่วัวตัวนี้แดนซ์ไม่หยุดนะคะ
เต้นไม่หยุด เต้นจนเหนื่อยแบบ
จะเป็นจะตาย
สุดท้ายก็เลยต้องไปให้พระราชาช่วย
เพื่อที่จะดึงดาวดวงนี้ออกไป
แต่ว่าพระราชาก็ไม่สามารถช่วยดึงได้นะคะ
ในที่สุดพระราชาก็คิดวิธีออกค่ะว่า
ให้แม่วัวเนี่ยกระโดดให้สูงที่สุด
กระโดดขึ้นไปบนท้องฟ้า
ดาวจะได้กลับไปติดบนท้องฟ้าอีกรอบนึง
แม่วัวก็เลยกระโดดนะคะ แล้วดาวก็
กลับไปติดที่ท้องฟ้าจริงๆ
ทำให้แม่วัวกลับสู่สภาพปกติของตัวเองนะคะแล้วก็
กลับไปใช้ชีวิตอย่างสงบอีกครั้งนึง
อย่างไรก็ตามนะคะ แม่วัวในเรื่องเนี่ยติดใจ
คือชีวิตที่ผ่านมาทั้งชีวิต ตัวเองเป็น
แม่วัวที่สุภาพ เป็นแม่วัวที่เรียบร้อย
แม่วัวที่อยู่ในกรอบประเพณี
ไม่เคยได้ออกมาปลดปล่อยเลย
ตั้งแต่ที่มีดาวติดหัวเนี่ย
ก็รู้สึกว่าตัวเองได้ปลดปล่อย ได้สนุก
ก็เลยออกเดินทาง
ตามหาดาวดวงนั้นอีกรอบนึงนะคะ
เป็นเหมือนกับว่าแม่วัวนี่เข้าร่วมโครงการ
เดอะสตาร์ ค้นฟ้าคว้าดาวซะอย่างนั้นเลยนะจ๊ะ
นี่ก็เป็นเรื่องราวที่น่าจะได้รับแรงบันดาลใจจากเหตุการณ์
Dancing Plague ในครั้งนั้นค่ะ
เป็นไงบ้างเรื่องราวนี้สนุกสนานกันไหม
ก็เป็นเกร็ดประวัติศาสตร์สนุกๆอีกข้อนึงนะคะ
สำหรับใครที่อยากฟังเรื่องราวแบบนี้อีกก็สามารถ
คอมเมนต์มาได้ด้านล่างนะคะว่าอยากฟังเรื่องอะไรค่ะ
ส่วนใครที่ชื่นชอบคลิปนี้นะคะก็อย่าลืม
กดไลก์เป็นกำลังใจให้วิวแล้วก็
กดแชร์เพื่อชวนเพื่อนๆมาดูด้วยกันค่ะ
สำหรับตอนนี้ลาไปก่อนนะคะทุกคน
บ๊ายบาย
สวัสดีค่ะ
เอาจริงก็นับเป็นเหตุการณ์ที่โหดร้ายอยู่นะคะ
กับการเต้นจนแบบตาย เต้นจนตาย เต้นจนตาย
ซึ่งจริงๆแล้วเนี่ย
ในโลกใบนี้ยังมีเหตุการณ์แปลกๆที่เราไม่คิดว่า
เฮ้ย มันเกิดขึ้นจริงเนี่ย อีกเต็มไปหมดเลยนะคะ
ถ้าเดี๋ยวมีโอกาสจะลอง
หยิบขึ้นมาเล่าให้ฟังกันค่ะ
แต่สำหรับวันนี้ลาไปก่อนแล้วกันนะคะทุกคน
บ๊ายบาย
สวัสดีค่ะ
คิดว่าจะเห็นวิวเต้นกันใช่ไหม
ไม่มีทางค่ะ
ไม่มีทาง เสียใจด้วยนะจ๊ะ